M：係唔係開始咗𡃉嚹？
M: Haih mx haih hoijcirzor gaa laa?
E：係𡃉嚹。搞到又唔知有乜嘢好講𠻹，真係。
E: Haih gaa laa. Gaaur dou yauh mx zij yauq matjyeq hour gongr timj, zanjhaih.
M：係喇。你知我哋平時冇乜兩句𡃉喇。
M: Haih laaj. Neiq zij ngoqdeih pingxsix mouq matj loengq geoi gaa laaj.
E：咪係囖。你揾着兩個最唔熟嘅來錄音噉樣。
E: Maih haih loj. Neiq wanr zoekh loengq go zeoi mx sukh ge laix lukhyamj gamryoengr.
M：平時大家又唔識喎。
M: Pingxsix daaihgaaj yauh mx sikj wo.
E：係喇。噉好難傾到嘢𡃉喎真係。
E: Haih laaj. Gamr hour naanx kingj dour yeq gaa wo zanjhaih.
M：算喇。我哋講啲行貨啲嘅嘢喇。
M: Svn laaj. Ngoqdeih gongr dij hongxfo dij ge yeq laaj.
E：吓？
E: Haar?
M：我哋不如，誒，諗下禮拜三我哋去邊吖。
M: Ngoqdeih batjyvx, eh, namr haaq laiqbaaisaamj ngoqdeih heoi binj aaj.
E：誒，都好𠸏其實。即係禮拜三。咦，禮拜三，你，咦，都未返工啫，呵？
E: Eh, douj hour ger keixsath. Zikjhaih laiqbaaisaamj. Yir, laiqbaaisaamj, neiq, yir, douj meih faanjgungj zej, hor?
M：我返𡁵𡃉，但係我禮拜三要返工啊。
M: Ngoq faanjganr gaa, daanhhaih ngoq laiqbaaisaamj yiu faanjgungj aa.
E：係呀？
E: Haih aax?
M：係啊。
M: Haih aa.
E：點解𠸏？
E: Dimrgaair ger?
M：e2，唔係喎。禮拜三我真係好似唔使返𡃉嗰日。
M: er, mxhaih wo. Laiqbaaisaamj ngoq zanjhaih hourciq mxsair faanj gaa gor yath.
E：係咩？但係你…
E: Haih mej? Daanhhaih neiq …
M：但係禮拜四就要返嘞。
M: Daanhhaih laiqbaaisei zauh yiu faanj laak.
E：但係點解你，誒，即係間唔中都要返去學校噉搞下嘢？
E: Daanhhaih dimrgaair neiq, eh, zikjhaih gaanmxzungj douj yiu faanjheoi hokhhaauh gamr gaaur haaq yeq?
M：Yes。
M: Yes.
E：哦。
E: Oq.
M：噉你教嘢都要開下會教乜嘢𠿪。
M: Gamr neiq gaau yeq douj yiu hoij haaq wuir gaau matjyeq gaar.
E：哦噉又係。即係講下啲嗰啲乜嘢啊？嗰啲乜嘢啊？教育方針嗰啲呢。
E: Oq gamr yauh haih. Zikjhaih gongr haaq dij gor dij matjyeq aa? Gor dij matjyeq aa? Gaauyukh fongjzamj gor dij nej.
M：係啊。冇辦法喇。
M: Haih aa. Mouq baanhfaat laaj.
E：誒點樣，點樣導啲學生去 / 去誒即係打下麻雀啊。
E: Eh dimryoengr, dimryoengr douh dij hokhsaangj heoi / heoi eh zikjhaih daar haaq maaxzoekr aa.
M：導啲學生去講下粗口啊。
M: Douh dij hokhsaangj heoi gongr haaq coujhaur aa.
E：係喇。可能係噉樣都唔定。
E: Haih laaj. Hornangx haih gamryoengr douj mx dingh.
M：Zip1Zip1聲啊，上堂唔明，Zip1Zip1聲啊。嗰啲呢。
M: Zipj Zipj sengj aa, soengq tongx mx mingx, Zipj Zipj sengj aa. Gor dij nej.
E：我驚你，我驚係你 / 你乜嘢喎，啲學生問你兩句就Zip1Zip1聲
E: Ngoq gengj neiq, ngoq gengj haih neiq / neiq matjyeq wo, dij hokhsaangj manh neiq loengq geoi zauh Zipj Zipj sengj
M：「Zip1，噉都唔明啊你啊，咁蠢𡃉你。」
M: " Zipj, gamr douj mx mingx aa neiq aa, gam ceonr gaa neiq. "
E：「你阿媽點生你啊，生你唔生個腦俾你啊。」嗰啲呢。噉誒，噉又慘啲真係。噉又好快就會又要揾過份工嚹你。
E: " neiq aamaaj dimr saangj neiq aa, saangj neiq mx saangj go nouq beir neiq aa. " gor dij nej. Gamr eh, gamr yauh caamr dij zanjhaih. Gamr yauh hour faai zauh wuiq yauh yiu wanr gwo fanh gungj laa neiq.
M：係喇。
M: Haih laaj.
E：揾定報紙都得嚹。噉都幾慘啊真係。話時話你喺屯門，你喺屯門邊間中學教啊？唔係，邊間小學教啊？應該話。
E: Wanr dingh bouzir douj dakj laa. Gamr douj geir caamr aa zanjhaih. Waah six waah neiq hair tvnxmunx, neiq hair tvnxmunx binj gaanj zungjhokh gaau aa? Mxhaih, binj gaanj siurhokh gaau aa? Yingjgoij waah.
M：張有全。
M: Zoengj yauqcvnx.
E：係啲 / 誒，不過我成日覮住屯門呢係啲好雜嘅地方來𡃉。噉中學就肯定唔使講喇。我驚小學都會有啲入侵𡃉可能會。
E: Haih dij / eh, batjgwo ngoq sengxyath yingx zvh tvnxmunx nej haih dij hour zaaph ge deihfongj laix gaa. Gamr zungjhokh zauh hangrdingh mxsair gongr laaj. Ngoq gengj siurhokh douj wuiq yauq dij yaphcamj gaa hornangx wuiq.
M：但係個校長聲稱話佢哩間係好好嘅學校。
M: Daanhhaih go haauhzoengr singjcingj waah keoiq nij gaanj haih hour hour ge hokhhaauh.
E：佢聲稱啫。梗係喇，佢校長吖嗎。
E: Keoiq singjcingj zej. Gangrhaih laaj, keoiq haauhzoengr aaj maa.
M：程 / ，程度好高嘅學校囖。
M: Cingx / , cingxdouh hour gouj ge hokhhaauh loj.
E：程度好高，但係聽都未聽過囖。
E: Cingxdouh hour gouj, daanhhaih tengj douj meih tengj gwo loj.
M：係囖。我都唔知乜嘢來嘅。哎吔！
M: Haih loj. Ngoq douj mx zij matjyeq laix ge. Aijyaa!
E：哎吔。都話你𡃉喇。係唔係衰𡃉呢？真係。砌牌算喇不如。哎，真係。
E: Aijyaa. Douj waah neiq gaa laaj. Haih mx haih seoij gaa nej? Zanjhaih. Cai paair svn laaj batjyvx. Air, zanjhaih.
M：真係慘。
M: Zanjhaih caamr.
E：唔係。講返 / ，講返 / 講返哩個禮拜三先，禮拜三先。禮拜三去邊先話時話？
E: Mxhaih. Gongr faanj / , gongr faanj / gongr faanj nij go laiqbaaisaamj sinj, laiqbaaisaamj sinj. Laiqbaaisaamj heoi binj sinj waah six waah?
M：阿艾爾頓話卡啦OK吖嗎。
M: Aa aaihyiqdeonh waah kaajlaajOK aaj maa.
E：艾爾頓話？艾爾頓都會去嘅咩？係呀？喂你唔好噉樣喇。搞到好似講𡁵電話噉。點得啊？錄出來以為我講𡁵電話喎，你唔出聲噉。
E: Aaihyiqdeonh waah? Aaihyiqdeonh douj wuiq heoi ge mej? Haih aax? Wai neiq mxhour gamryoengr laaj. Gaaur dou hourciq gongrganr dinhwaar gamr. Dimr dakj aa? Lukh ceotjlaix yiqwaix ngoq gongrganr dinhwaar wo, neiq mx ceotjsengj gamr.
M：唔係。自己喺度講嘢。
M: Mxhaih. Zihgeir hair douh gongr yeq.
E：剩係我講呢。
E: Zinghhaih ngoq gongr nej.
M：喺度聽電話，以為同個鬼 / ，同隻鬼講𡁵嘢。
M: Hair douh tengj dinhwaar, yiqwaix tungx go gwair / , tungx zek gwair gongrganr yeq.
E：你講𡁵電話噉樣𡃉喎會。
E: Neiq gongrganr dinhwaar gamryoengr gaa wo wuiq.
M：但係我見到艾爾頓我驚我會忍唔住丙佢囖。
M: Daanhhaih ngoq gin dour aaihyiqdeonh ngoq gengj ngoq wuiq yanr mx zvh bingr keoiq loj.
E：吓？你忍唔住丙佢？
E: Haar? Neiq yanr mx zvh bingr keoiq?
M：係啊。
M: Haih aa.
E：但係你頭先先聲稱話你準備咗哩個，誒，手信話送俾佢𡃉喎。你一 / 一時一樣喎你都。
E: Daanhhaih neiq tauxsinj sinj singjcingj waah neiq zeonrbeihzor nij go, eh, saurseon waah sung beir keoiq gaa wo. Neiq yatj / yatjsix-yatjyoengh wo neiq douj.
M：我諗住送個炸彈俾佢啊。送個炸彈殺佢啊。
M: Ngoq namr zvh sung go zaadaanr beir keoiq aa. Sung go zaadaanr saat keoiq aa.
E：卡啦OK呀？去卡啦OK噉又係…
E: KaajlaajOK aax? Heoi kaajlaajOK gamr yauh haih …
M：但係生日嗰個佢話唔想卡啦O K喎。
M: Daanhhaih saangjyath gor gO Keoiq waah mx soengr kaajlaajok wo.
E：係咩？你唔想卡啦OK呀？
E: Haih mej? Neiq mx soengr kaajlaajOK aax?
M：佢唔答你𡃉佢。
M: Keoiq mx daap neiq gaa keoiq.
A：費事要你哋破費喇。
A: Faisih yiu neiqdeih pofai laaj.
M：但係我驚唔卡啦OK重貴喎。
M: Daanhhaih ngoq gengj mx kaajlaajOK zungh gwai wo.
E：重破費喎我驚。卡啦OK食埋飯𡃉嚹喎嗰隻。
E: Zungh pofai wo ngoq gengj. KaajlaajOK sikh maaix faanh gaa laa wo gor zek.
M：係喇。
M: Haih laaj.
E：Echo賣廣告十蚊一餐咋喎。
E: Echo maaih gwongrgou saph manj yatj caanj zaa wo.
M：即係即係平平哋每人夾百 / 百零蚊就算𡃉喇嗎。
M: Zikjhaih zikjhaih pengx pengx deir muiq yanx gaap baak / baak lengx manj zauh svn gaa laaj maa.
K：有冇見到豬仔食到嘔嗰次啊？
K: Yauq mouq gin dour zvjzair sikh dou aur gor ci aa?
E：食到嘔嗰次？邊次啊？
E: Sikh dou aur gor ci? Binj ci aa?
K：Echo吖嗎。
K: Echo aaj maa.
E：係啊。係啊。
E: Haih aa. Haih aa.
K：Neway。
K: Neway.
E：食完之後食到嘔𡃉嗎，記得。跟住就走去，走去 / 走去廁所係噉嘔嗎。
E: Sikh yvnx zijhauh sikh dou aur gaa maa, geidakj. Ganjzvh zauh zaur heoi, zaur heoi / zaur heoi cisor haih gamr aur gaaj maa.
M：邊個啊？豬仔嘔呀？
M: Binj go aa? Zvjzair aur aax?
K：嘔咗兩次啊。
K: Aurzor loengq ci aa.
E：嘔咗兩次咁多。我哋個個一齊食都冇事。得佢一個有事啫嗎。都唔知係唔係真𠸏。真係。
E: Aurzor loengq ci gam doj. Ngoqdeih gogo yatjcaix sikh douj mouqsih. Dakj keoiq yatj go yauq sih zej maa. Douj mx zij haih mx haih zanj ger. Zanjhaih.
M：阿豬仔個人都幾多災多難。
M: Aa zvjzair go yanx douj geir dojzoij-dojnaanh.
E：阿豬仔，阿，阿 / ，你都冇機會見到豬仔，豬仔而家變咗長毛飛啊突然間。
E: Aa zvjzair, aa, aa / , neiq douj mouq geijwuih gin dour zvjzair, zvjzair yixgaaj binzor coengxmouxfeij aa dathyinxgaanj.
M：係咩？
M: Haih mej?
E：係啊。頭髮好長啊，笠住個鼻咁滯啊。
E: Haih aa. Tauxfaat hour coengx aa, lapj zvh go beih gam zaih aa.
M：阿豬仔係唔係重住𡁵喺祖堯啊？
M: Aa zvjzair haih mx haih zungh zvhganr hair zouryiux aa?
E：係啊。但係又（）又又齊頭剪到啱啱齊喎。
E: Haih aa. Daanhhaih yauh ( ) yauh yauh caixtaux zinr dou ngaamjngaamj caix wo.
K：邊學似Lily咁有錢成日可以搬屋𡃉吖。
K: Binj hokh ciq Lily gam yauqcinr sengxyath horyiq bunj ukj gaa aaj.
E：咪係囖。我住咗十幾廿年都係住哩度𡃉。邊度似你嗰啲…
E: Maih haih loj. Ngoq zvhzor saph geir yaah ninx douj haih zvh nij douh gaa. Binj douh ciq neiq gor dij …
M：我夠住咗十幾廿年都係住蘇屋村咯。
M: Ngoq gau zvhzor saph geir yaah ninx douj haih zvh soujukjcvnj lok.
E：但係你而家係噉即係，誒，間唔中又搬下屋噉樣喎。搬完又搬噉樣喎。
E: Daanhhaih neiq yixgaaj haih gamr zikjhaih, eh, gaanmxzungj yauh bunj haaq ukj gamryoengr wo. Bunj yvnx yauh bunj gamryoengr wo.
M：搬完又搬？
M: Bunj yvnx yauh bunj?
E：係嚹。
E: Haih laa.
M：我想遠離你吖嗎。
M: Ngoq soengr yvnqleix neiq aaj maa.
E：哦，噉你都…
E: Oq, gamr neiq douj …
M：費事要你送我返屋企喇。
M: Faisih yiu neiq sung ngoq faanj ukjkeir laaj.
E：都幾逐步喎你都真係。你應該一次過搬去屯門吖嗎應該。嗱，第一次搬又搬咗之後就 / 就遠咗少少咁多。跟住而家搬咗荃灣都唔係真係遠得幾多咋喎，話時話。
E: Douj geir zukhbouh wo neiq douj zanjhaih. Neiq yingjgoij yatjcigwo bunj heoi tvnxmunx aaj maa yingjgoij. Laax, daih yatj ci bunj yauh bunjzor zijhauh zauh / zauh yvnqzor siursiur gam doj. Ganjzvh yixgaaj bunjzor cvnxwaanj douj mxhaih zanjhaih yvnq dakj geir doj zaa wo, waah six waah.
M：咦，點解有啲音樂𠸏部電視機？
M: Yir, dimrgaair yauq dij yamjngokh ger bouh dinhsihgeij?
E：係喇。有 / 有音樂background得唔得𡃉？
E: Haih laaj. Yauq / yauq yamjngokh background dakj mx dakj gaa?
A：得。
A: Dakj.
E：哦，噉都好啲。
E: Oq, gamr douj hour dij.
M：但係真係重未講到禮拜三去邊啊。
M: Daanhhaih zanjhaih zungh meih gongr dour laiqbaaisaamj heoi binj aa.
E：係喇。如果我哋唔去卡啦OK呢…
E: Haih laaj. Yvxgwor ngoqdeih mx heoi kaajlaajOK nej …
M：不如求其食餐飯就算喇。
M: Batjyvx kauxkeix sikh caanj faanh zauh svn laaj.
E：求其食餐飯都…
E: Kauxkeix sikh caanj faanh douj …
M：跟住就主人家請我哋去飲啲嘢噉樣囖。
M: Ganjzvh zauh zvryanxgaaj cengr ngoqdeih heoi yamr dij yeq gamryoengr loj.
E：誒，都好𠸏，好唔好啊主人家？
E: Eh, douj hour ger, hour mx hour aa zvryanxgaaj?
M：主人zaa1。
M: Zvryanxzaaj.
E：主人zaa1我諗都應該冇乜異議𡃉嚹。
E: Zvryanxzaaj ngoq namr douj yingjgoij mouq matj yihyiq gaa laa.
M：點啊，主人zaa1？
M: Dimr aa, zvryanxzaaj?
E：笑得咁開心真係。而且佢當日我諗會幾開心嗎。噉開心嘅時候就乜嘢都易話為啲𡃉喇。
E: Siu dakj gam hoijsamj zanjhaih. Yixcer keoiq dongjyath ngoq namr wuiq geir hoijsamj gaaj maa. Gamr hoijsamj ge sixhauh zauh matjyeq douj yihwaahwaix dij gaa laaj.
M：係囖。
M: Haih loj.
A：因乜嘢事要開心呢但係？
A: Yanj matjyeq sih yiu hoijsamj nej daanhhaih?
M：你生日吖嗎。
M: Neiq saangjyath aaj maa.
E：係因為 / 因為 / 因為你重有朋友或者親人喺 / 喺身邊陪住你一齊過 / 過生日吖嗎或者慶祝嗰隻。
E: Haih yanjwaih / yanjwaih / yanjwaih neiq zungh yauq pangxyauq waakhzer canjyanx hair / hair sanjbinj puix zvh neiq yatjcaix gwo / gwo saangjyath aaj maa waakhzer hingzukj gor zek.
A：啋！唔好講到好似嗰啲…
A: Coij! Mxhour gongr dou hourciq gor dij …
M：就死就死嗰啲呢。
M: Zauh seir zauh seir gor dij nej.
E：就死就死嗰啲噉呢。
E: Zauh seir zauh seir gor dij gamr nej.
A：大吉利是啊真係。
A: Daaihgatjlaihsih aa zanjhaih.
E：係喇。生日流流真係講埋啲噉嘅嘢。
E: Haih laaj. Saangjyath lauxlaux zanjhaih gongr maaix dij gamr ge yeq.
M：阿老爺，借問聲你買咗啲衰人禮物未啊？
M: Aa louqyex, zemanh sengj neiq maaiqzor dij seoij yanx laiqmath meih aa?
E：衰人禮物？
E: Seoij yanx laiqmath?
M：係啊。
M: Haih aa.
E：誒，就噉樣哩個問題幾尷尬啊。點答你好呢？啱啱又 / 又喺隔離噉樣呢。佢又唔出聲喎真係。但係個心裏面已經鬧𡁵呢。
E: Eh, zauh gamryoengr nij go manhtaix geir gaamgaai aa. Dimr daap neiq hour nej? Ngaamjngaamj yauh / yauh hair gaakleix gamryoengr nej. Keoiq yauh mx ceotjsengj wo zanjhaih. Daanhhaih go samj leoiqminh yiqgingj naauhganr nej.
M：「死仔吖！重唔買！肯定未買喇。」
M: " seirzair aaj! Zungh mx maaiq! Hangrdingh meih maaiq laaj. "
E：「死仔。」噉我又未，事實又真係。
E: " seirzair. " gamr ngoq yauh meih, sihsath yauh zanjhaih.
M：噉又係。
M: Gamr yauh haih.
E：話說又噉樣嘅。（），前晚呢即係 / 你唔使咁緊張喎。
E: Waahsvt yauh gamryoengr ge. ( ), cinxmaanq nej zikjhaih / neiq mxsair gam ganrzoengj wo.
M：唔關你事𡃉喎。你聽乜嘢啊？
M: Mx gwaanj neiq sih gaa wo. Neiq tengj matjyeq aa?
E：冇 / 冇乜嘢information可以攞到𡃉咋喎基本上。就話時話呢我哋嗰陣時 / 前晚食飯嘅時候呢，噉就有阿艾爾頓喇，Raymond喇，豬仔同埋我四個食飯噉樣。噉食食下飯呢噉阿 / 阿艾爾頓呢講開 / 即係唔知邊個講開，我講開定艾爾頓講開呢。噉佢就 / ，就 / 就諗住話，咦噉樣，另外有冇 / 有冇又好似你話買埋晒啲乜嘢衰人禮物嗰啲呢。噉我又，我唯有話俾佢聽我又未準備好吖，噉樣。但係都已經日子都已經接近𡁵𡃉喇嗎。噉所以就大家都好徬徨啊。
E: Mouq / mouq matjyeq information horyiq lor dour gaa zaa wo geijbunrsoengh. Zauh waah six waah nej ngoqdeih gor zanhsix / cinxmaanq sikh faanh ge sixhauh nej, gamr zauh yauq aa aaihyiqdeonh laaj, Raymond laaj, zvjzair tungxmaaix ngoq sei go sikh faanh gamryoengr. Gamr sikh sikh haaq faanh nej gamr aa / aa aaihyiqdeonh nej gongr hoij / zikjhaih mx zij binj go gongr hoij, ngoq gongr hoij dingh aaihyiqdeonh gongr hoij nej. Gamr keoiq zauh / , zauh / zauh namr zvh waah, yir gamryoengr, linghngoih yauq mouq / yauq mouq yauh hourciq neiq waah maaiq maaix saai dij matjyeq seoij yanx laiqmath gor dij nej. Gamr ngoq yauh, ngoq waixyauq waah beir keoiq tengj ngoq yauh meih zeonrbeih hour aaj, gamryoengr. Daanhhaih douj yiqgingj yathzir douj yiqgingj zipganhganr gaa laaj maa. Gamr soryiq zauh daaihgaaj douj hour pongxwongx aa.
M：但係阿艾爾頓應該有預備𡃉喇。
M: Daanhhaih aa aaihyiqdeonh yingjgoij yauq yvhbeih gaa laaj.
E：艾爾頓話誒，佢就係諗住問我哋有冇預備。佢又係想夾埋一份嗰隻呢。
E: Aaihyiqdeonh waah eh, keoiq zauh haih namr zvh manh ngoqdeih yauq mouq yvhbeih. Keoiq yauh haih soengr gaap maaix yatj fanh gor zek nej.
M：冇理由𡃉喎。佢實有整 / ，整啲衰嘢𡃉喎佢。
M: Mouq leiqyaux gaa wo. Keoiq sath yauq zingr / , zingr dij seoij yeq gaa wo keoiq.
E：可能佢諗住放啲煙幕出來喇…
E: Hornangx keoiq namr zvh fong dij yinjmokh ceotjlaix laaj …
M：放煙幕。即係，即係扮下唔care噉呢。
M: Fong yinjmokh. Zikjhaih, zikjhaih baanh haaq mx care gamr nej.
E：扮晒唔care噉到時就可能有…
E: Baanh saai mx care gamr dousix zauh hornangx yauq …
M：嘩！整到整啲…
M: Waa! Zingr dou zingr dij …
E：整啲好緊要嗰啲呢真係。
E: Zingr dij hour ganryiu gor dij nej zanjhaih.
M：金 / 金 / ，金條啊。
M: Gamj / gamj / , gamjtiur aa.
E：金條？
E: Gamjtiur?
M：誒，鑽戒啊。
M: Eh, zvngaai aa.
E：鑽戒？鑽戒應該唔係佢送𡃉喎。我諗佢送鑽石手鏈算喇。
E: Zvngaai? Zvngaai yingjgoij mxhaih keoiq sung gaa wo. Ngoq namr keoiq sung zvnsekh saurlinr svn laaj.
M：點樣 / 有乜嘢分別呢鑽戒？
M: Dimryoengr / yauq matjyeq fanjbith nej zvngaai?
E：鑽戒嗰啲通常都係訂婚或者結婚用嗎。
E: Zvngaai gor dij tungjsoengx douj haih dinghfanj waakhzer gitfanj yungh gaaj maa.
M：可能佢個心想呢。
M: Hornangx keoiq go samj soengr nej.
E：心想但係都唔會做到咁出面吖，係唔係先？
E: Samj soengr daanhhaih douj mx wuiq zouh dou gam ceotjminh aaj, haih mx haih sinj?
M：我哋點解講埋啲噉嘅嘢？哎吔！
M: Ngoqdeih dimrgaair gongr maaix dij gamr ge yeq? Aijyaa!
E：哎吔！又跌咗。
E: Aijyaa! Yauh ditzor.
M：哎吔！
M: Aijyaa!
E：跌落中間噉𠻹。
E: Dit lokh zungjgaanj gamr timj.
M：係囖。不如由我 / 我 / 整好未啊？整好我想拉啊。
M: Haih loj. Batjyvx yaux ngoq / ngoq / zingr hour meih aa? Zingr hour ngoq soengr laaij aa.
E：你拉乜嘢啊？
E: Neiq laaij matjyeq aa?
M：拉哩粒嘢囖。
M: Laaij nij lapj yeq loj.
E：拉哩粒嘢得𡃉嗱？
E: Laaij nij lapj yeq dakj gaa laax?
M：噉咪全部跌晒囖。
M: Gamr maih cvnxbouh dit saai loj.
E：會㗎？
E: Wuiq gaax?
M：個情竟會好壯觀𡃉。
M: Go cingxgingr wuiq hour zonggunj gaa.
E：係呀？
E: Haih aax?
M：係啊。
M: Haih aa.
E：噉不妨試試喇。等陣先！有啲斷 / 斷尾。噉唔掂喎。
E: Gamr batjfongx si si laaj. Dangrzanh sinj! Yauq dij tvnq / tvnqmeiq. Gamr mx dimh wo.
M：喂，做乜越來越多跌𠸏喂。
M: Wai, zouh matj yvth laix yvth doj dit ger wai.
E：噉咪手震囖。
E: Gamr maih saur zan loj.
M：噉即係係唔係即係嗰日都會成六點幾七點先出來囖？
M: Gamr zikjhaih haih mx haih zikjhaih gor yath douj wuiq sengx lukh dimr geir catj dimr sinj ceotjlaix loj?
E：因為我 / 我哋都要返工喇…
E: Yanjwaih ngoq / ngoqdeih douj yiu faanjgungj laaj …
M：係囖。
M: Haih loj.
E：噉當時誒我諗星期三我相信我會喺鴨脷 / 鰂魚涌囖或者。
E: Gamr dongjsix eh ngoq namr singjkeix saamj ngoq soengjseon ngoq wuiq hair aapleih / zakjyvxcungj loj waakhzer.
M：哦。咦你有隻新錶喎。
M: Oq. Yir neiq yauq zek sanj biuj wo.
E：咦可以𡃉嚹喎。你可以掹𡃉嚹喎。
E: Yir horyiq gaa laa wo. Neiq horyiq mangj gaa laa wo.
M：吓？
M: Haar?
E：你可以掹嗰嚿嘢𡃉嚹喎。
E: Neiq horyiq mangj gor gauh yeq gaa laa wo.
M：哦，好吖。噉即係六點零鐘。噉多數我哋會去邊一區呢？ei，點解嗰啲唔跌𠸏？
M: Ox, hour aaj. Gamr zikjhaih lukh dimr lengx zungj. Gamr dojsou ngoqdeih wuiq heoi binj yatj keoij nej? Ei, dimrgaair gor dij mx dit ger?
E：哎，早啲玩完。
E: Aaiq, zour dij waanr yvnx.
M：我哋都係去尖沙嘴區嗰啲𡃉喇。
M: Ngoqdeih douj haih heoi zimjsaajzeoir keoij gor dij gaa laaj.
E：誒。
E: Eh.
M：千祈唔好去灣仔區喎。費事就阿艾爾頓。
M: Cinjkeix mxhour heoi waanjzair keoij wo. Faisih zauh aa aaihyiqdeonh.
E：係囖。我成日覺得就佢唔係幾好喎。
E: Haih loj. Ngoq sengxyath gokdakj zauh keoiq mxhaih geir hour wo.
M：冇理由咁多人就佢一個嗎。
M: Mouq leiqyaux gam doj yanx zauh keoiq yatj go gaaj maa.
E：咪就係囖，我成日覮住係 / ，就算係極其量都要，最近啊都要去到尖沙嘴啊或者旺角啊。
E: Maih zauh haih loj, ngoq sengxyath yingx zvh haih / , zauhsvn haih gikhkeixloengh douj yiu, zeoi kanq aa douj yiu heoi dou zimjsaajzeoir aa waakhzer wonghgok aa.
M：我都覺得係囖。你知我哋大家都係新界人來嗎。
M: Ngoq douj gokdakj haih loj. Neiq zij ngoqdeih daaihgaaj douj haih sanjgaai yanx laix gaaj maa.
E：甚至乎係荃灣啊，或者屯門，大埔嗰邊都得𡃉嚹其實。
E: Samhzifux haih cvnxwaanj aa, waakhzer tvnxmunx, daaihbou gor binh douj dakj gaa laa keixsath.
M：好吖。最好喇。
M: Hour aaj. Zeoi hour laaj.
E：噉我諗艾爾頓會幾開心。
E: Gamr ngoq namr aaihyiqdeonh wuiq geir hoijsamj.
M：遠離香港區喇我覺得。
M: Yvnqleix hoengjgongr keoij laaj ngoq gokdakj.
E：係喇。總之唔好喺香港區喇。返工已經係香港區𡃉嘞真係。
E: Haih laaj. Zungrzij mxhour hair hoengjgongr keoij laaj. Faanjgungj yiqgingj haih hoengjgongr keoij gaa laak zanjhaih.
M：你知佢哩啲二五仔來𡃉喇。
M: Neiq zij keoiq nij dij yihngqzair laix gaa laaj.
E：係啊。二五仔？
E: Haih aa. Yihngqzair?
M：哩餅帶可唔可以出街𡃉？
M: Nij bengr daair hor mx horyiq ceotj gaaij gaa?
E：應該得𡃉嚹。
E: Yingjgoij dakj gaa laa.
M：唔好俾艾爾頓（）。
M: Mxhour beir aaihyiqdeonh ( ).
E：都唔知幾想𠻹啊真係。艾爾頓一陣間又乜嘢嗎會。又整啲…
E: Douj mx zij geir soengr timj aa zanjhaih. Aaihyiqdeonh yatjzanhgaanj yauh matjyeq gaaj maa wuiq. Yauh zingr dij …
M：乜嘢啊？
M: Matjyeq aa?
E：即 / ，即係鬼主意。可能佢呢即係喺香港島呢，香港區可能佢會有啲 / ，有 / 有啲prepare嗎會。如果九龍嘅時候，可能佢啲力量就冇咁…
E: Zikj / , zikjhaih gwair zvryi. Hornangx keoiq nej zikjhaih hair hoengjgongr dour nej, hoengjgongr keoij hornangx keoiq wuiq yauq dij / , yauq / yauq dij prepare gaaj maa wuiq. Yvxgwor gaurlungx ge sixhauh, hornangx keoiq dij likhloengh zauh mouq gam …
M：哦。噉又係。佢喺灣仔立，疊 / ，疊馬啊。
M: Oq. Gamr yauh haih. Keoiq hair waanjzair laaph, daaph / , daaphmaaq aa.
E：疊馬啲吖嗎。係吖。隨時可能又揾隊嗰啲樂隊出來呢奏晒音樂。嗰啲生日歌啊真係。跟住佢 / 佢又着埋件白色嘅tuxedo呢，喺度唱歌噉樣。
E: Daaphmaaq dij aaj maa. Haih aaj. Ceoixsix hornangx yauh wanr deoih gor dij ngokhdeoir ceotjlaix nej zau saai yamjngokh. Gor dij saangjyath goj aa zanjhaih. Ganjzvh keoiq / keoiq yauh zoek maaix ginh baakhsikj ge tuxedo nej, hair douh coeng goj gamryoengr.
M：佢又 / 千祈唔好整個蛋糕出來要我夾錢噉樣（）。我實死都唔夾𡃉。我講明啊。
M: Keoiq yauh / cinjkeix mxhour zingr go daanhgouj ceotjlaix yiu ngoq gaap cinr gamryoengr ( ). Ngoq sath seir douj mx gaap gaa. Ngoq gongr mingx aa.
E：唱生日歌噉樣呢…
E: Coeng saangjyath goj gamryoengr nej …
M：誒，即係威嗰陣時佢攞個蛋糕出來。誒，跟住就話「唔該每人夾返六十八蚊吖。」
M: Eh, zikjhaih waij gor zanhsix keoiq lor go daanhgouj ceotjlaix. Eh, ganjzvh zauh waah " mxgoij muiq yanx gaap faanj lukh saph baat manj aaj. "
E：仲有租 / 租樂隊嗰啲錢呢又要。
E: Zungh yauq zouj / zouj ngokhdeoir gor dij cinr nej yauh yiu.
M：係喇。誒「租樂隊呢就每人三百二。」誒蛋糕 / ，誒「○嗰紮花呢就每人夾返百零蚊。」噉樣呢。
M: Haih laaj. Eh " zouj ngokhdeoir nej zauh muiq yanx saamj baak yih. " eh daanhgouj / , eh " # gor zaat faaj nej zauh muiq yanx gaap faanj baak lengx manj. " gamryoengr nej.
E：係囖。噉樣我哋就即刻睬佢都傻啊真係。
E: Haih loj. Gamryoengr ngoqdeih zauh zikjhaakj coir keoiq douj sox aa zanjhaih.
M：係喇。你知佢份人係幾咁好𡃉喇。
M: Haih laaj. Neiq zij keoiq fanh yanx haih geir gam hour gaa laaj.
E：係啊。佢份人幾乜嘢𡃉喇真係。但係我諗噉樣會幾壯觀𡃉囖到時。如果我哋食食下飯突然間，或者行行下街突然間會有一班人衝出來。
E: Haih aa. Keoiq fanh yanx geir matjyeq gaa laaj zanjhaih. Daanhhaih ngoq namr gamryoengr wuiq geir zonggunj gaa loj dousix. Yvxgwor ngoqdeih sikh sikh haaq faanh dathyinxgaanj, waakhzer haangx haangx haaq gaaij dathyinxgaanj wuiq yauq yatj baanj yanx cungj ceotjlaix.
M：有班人出來劈友啊。
M: Yauq baanj yanx ceotjlaix pek yaur aa.
E：銀樂隊嗰啲噉呢。會幾壯觀𡃉相信。你唔好話啊。佢做得出𡃉真係。
E: Nganxngokhdeoir gor dij gamr nej. Wuiq geir zonggunj gaa soengjseon. Neiq mxhour waah aa. Keoiq zouh dakj ceotj gaa zanjhaih.
M：如果你只要講一句，話你會嫁俾佢，即刻…
M: Yvxgwor neiq zir yiu gongr yatj geoi, waah neiq wuiq gaa beir keoiq, zikjhaakj …
E：吓？噉又過份咗少少真係。你最多話鍾意你噉嘅噉樣嘅安排。噉已經夠嚹我諗。
E: Haar? Gamr yauh gwofanhzor siursiur zanjhaih. Neiq zeoi doj waah zungjyi neiq gamr ge gamryoengr ge onjpaaix. Gamr yiqgingj gau laa ngoq namr.
M：好在聽唔到。
M: Hourzoih tengj mx dour.
E：同阿南哥傾𡁵偈吖嗎，應該都得𠸏。
E: Tungx aa namx goj kingjganr gair aaj maa, yingjgoij douj dakj ger.
M：唔怪之你咁大逆不道講啲噉嘅嘢𠸏，如果唔係都唔會喇。
M: Mxgwaaizij neiq gam daaihyikhbatjdouh gongr dij gamr ge yeq ger, yvxgwor mxhaih douj mx wuiq laaj.
E：唔係喎我諗阿Maggie佢都 / 喂，你都幾齊𡃉喎。啱啱砌到咁 / 啱啱好𠸏又會。
E: Mxhaih wo ngoq namr aa Maggie keoiq douj / wai, neiq douj geir caix gaa wo. Ngaamjngaamj cai dou gam / ngaamjngaamj hour ger yauh wuiq.
M：係囖。
M: Haih loj.
E：咦，但係我哋講咁多嗰啲嗰啲，咁 / 咁即係虛無飄渺啲嘢都冇講到事實上我 / 我哋到 / 到時做啲乜喎。
E: Yir, daanhhaih ngoqdeih gongr gam doj gor dij gor dij, gam / gam zikjhaih heoijmoux piujmiuq dij yeq douj mouq gongr dou sihsathsoengh ngoq / ngoqdeih dou / dousix zouh dij matj wo.
M：誒，哩啲得個講字嘅啫。
M: Eh, nij dij dakj go gongr zih ge zej.
E：係喇。
E: Haih laaj.
M：邊會有結論𠿪？
M: Binj wuiq yauq gitleonh gaar?
E：但係即係你想點呢其實？不過問你想點又好似即係又好似難搞咗啲。
E: Daanhhaih zikjhaih neiq soengr dimr nej keixsath? Batjgwo manh neiq soengr dimr yauh hourciq zikjhaih yauh hourciq naanx gaaurzor dij.
M：係啊。
M: Haih aa.
E：即係應該我哋安排嗎。
E: Zikjhaih yingjgoij ngoqdeih onjpaaix gaaj maa.
M：即係一係其實唔卡啦OK就即係好明顯即係食完飯，就去飲下嘢噉樣嘅啫我覺得。
M: Zikjhaih yatjhaih keixsath mx kaajlaajOK zauh zikjhaih hour mingxhinr zikjhaih sikh yvnx faanh, zauh heoi yamr haaq yeq gamryoengr ge zej ngoq gokdakj.
E：係喇。
E: Haih laaj.
M：都冇其他選擇𡃉喇。
M: Douj mouq keixtaaj svnrzaakh gaa laaj.
E：噉又係。即係搞生日會除非。
E: Gamr yauh haih. Zikjhaih gaaur saangjyathwuir ceoixfeij.
M：一係揾個地方搞個party。
M: Yatjhaih wanr go deihfongj gaaur go party.
E：搞個party噉樣。但係個party又 / 即係我哩度肯定唔得喇，哩度。
E: Gaaur go party gamryoengr. Daanhhaih go party yauh / zikjhaih ngoq nij douh hangrdingh mx dakj laaj, nij douh.
M：係咩？
M: Haih mej?
E：即係容納唔到咁多人喇其實都。
E: Zikjhaih yungxnaaph mx dour gam doj yanx laaj keixsath douj.
M：得嘅。
M: Dakj ge.
E：唔得嘅。而且星期三我屋企人唔知返來未。我…
E: Mx dakj ge. Yixcer singjkeix saamj ngoq ukjkeiryanx mx zij faanj laix meih. Ngoq …
M：你阿爸阿媽去咗邊啊？
M: Neiq aabaax aamaaj heoizor binj aa?
E：去咗旅行。
E: Heoizor leoiqhangx.
M：去邊度啊？
M: Heoi binj douh aa?
E：返咗大陸廣州嗰啲，即係廣東省嗰啲短線團呢。即係賣晒廣告嗰個呢。
E: Faanjzor daaihlukh gwongrzauj gor dij, zikjhaih gwongrdungj saangr gor dij dvnrsintvnx nej. Zikjhaih maaih saai gwongrgou gor go nej.
M：好開心啊。我嗰陣時都係。你 / 剩係你阿爸阿媽兩個？
M: Hour hoijsamj aa. Ngoq gor zanhsix douj haih. Neiq / zinghhaih neiq aabaax aamaaj loengq go?
E：我阿爸阿媽同埋最細嗰兩個細佬妹。
E: Ngoq aabaax aamaaj tungxmaaix zeoi sai gor loengq go sailour muir.
M：哎吔，子陵去咗呀？
M: Aijyaa, zirlingx heoizor aax?
E：當然喇。
E: Dongjyinx laaj.
M：哎吔，重想同阿子陵傾下偈𠻹。
M: Aijyaa, zungh soengr tungx aa zirlingx kingj haaq gair timj.
E：如果唔係佢 / 如果唔係佢會走出來嘈喧巴閉𡃉嚹已經。喺隔離，企喺隔離想 / 想要打骰𡃉嚹。
E: Yvxgwor mxhaih keoiq / yvxgwor mxhaih keoiq wuiq zaur ceotjlaix couxhvnjbaajbai gaa laa yiqgingj. Hair gaakleix, keiq hair gaakleix soengr / soengr yiu daarsikj gaa laa.
M：哎吔有啲掛住子陵啊。
M: Aijyaa yauq dij gwaazvh zirlingx aa.
E：係呀？唉，真係。個個都係掛住子陵𡃉。見 / 見 / 見親我都話掛住子陵𡃉。
E: Haih aax? Aaiq, zanjhaih. Gogo douj haih gwaazvh zirlingx gaa. Gin / gin / gin canj ngoq douj waah gwaazvh zirlingx gaa.
M：邊有人掛住你吖？
M: Binj yauq yanx gwaazvh neiq aaj?
E：咪就係喇。真係唔掂啊。
E: Maih zauh haih laaj. Zanjhaih mx dimh aa.
M：掛 / 掛住你，你又驚啊。
M: Gwaa / gwaazvh neiq, neiq yauh gengj aa.
E：噉又係。噉又佢哋其實去短線團呢去幾日𡃉咋。噉但係去幾日呢跟住就就返鄉下囖。
E: Gamr yauh haih. Gamr yauh keoiqdeih keixsath heoi dvnrsintvnx nej heoi geir yath gaa zaa. Gamr daanhhaih heoi geir yath nej ganjzvh zauh zauh faanj hoengjhaar loj.
M：吓？
M: Haar?
E：順道返鄉下啊。即係佢哋搭車呢，經過嗰隻呢。
E: Seonhdouh faanj hoengjhaar aa. Zikjhaih keoiqdeih daap cej nej, gingjgwo gor zek nej.
M：你鄉下邊處啊？
M: Neiq hoengjhaar binj svr aa?
E：我 / 我鄉下喺哩個海豐𡃉。知唔知邊度來呢？
E: Ngoq / ngoq hoengjhaar hair nij go hoirfungj gaa. Zij mx zij binj douh laix nej?
M：唔識。
M: Mx sikj.
E：我自己都唔係好知，總之係廣東省囖。我都唔知係邊個exactly邊個位置我都唔係好知。哎好似喺汕頭汕尾附近嗰啲地方來。
E: Ngoq zihgeir douj mxhaih hour zij, zungrzij haih gwongrdungj saangr loj. Ngoq douj mx zij haih binj go exactly binj go waihzi ngoq douj mxhaih hour zij. Aij hourciq hair saantaux saanmeiq fuhganh gor dij deihfongj laix.
M：係咩？
M: Haih mej?
E：係嚹。但係我諗都相隔幾遠𡃉喎。搭車都試過搭成個幾兩個鐘先去到。
E: Haih laa. Daanhhaih ngoq namr douj soengjgaak geir yvnq gaa wo. Daap cej douj si gwo daap sengx go geir loengq go zungj sinj heoi dou.
M：噢。
M: Ou.
E：噉但係佢哋就諗住都玩夠一個禮拜先返啊。噉所以就應該就禮拜三或者禮拜四先返嘅。
E: Gamr daanhhaih keoiqdeih zauh namr zvh douj waanr gau yatj go laiqbaai sinj faanj aa. Gamr soryiq zauh yingjgoij zauh laiqbaaisaamj waakhzer laiqbaaisei sinj faanj ge.
M：如果噉冇人嘅咪來你度囖。
M: Yvxgwor gamr mouq yanx ge maih laix neiq douh loj.
E：但係好難講喎。可能當日佢先返到來噉樣就好難安排𡃉喎真係。
E: Daanhhaih hour naanx gongr wo. Hornangx dongjyath keoiq sinj faanj dou laix gamryoengr zauh hour naanx onjpaaix gaa wo zanjhaih.
M：噉你決定喇。你揸fit喇。
M: Gamr neiq kvtdingh laaj. Neiq zaajfitj laaj.
E：我揸fit，但係即係 / 即係我可能冇乜主意呢。
E: Ngoq zaajfitj, daanhhaih zikjhaih / zikjhaih ngoq hornangx mouq matj zvryi nej.
M：再唔係睇場戲囖。
M: Zoi mxhaih tair coengx hei loj.
E：睇場戲？睇場戲。嗰日星期三喎？哎吔。
E: Tair coengx hei? Tair coengx hei. Gor yath singjkeix saamj wo? Aijyaa.
M：星期三，算喇。
M: Singjkeix saamj, svn laaj.
E：冇得特價𠻹。
E: Mouqdakj dakhgaa timj.
M：為咗啲生日嘅人都冇辦法𠸏。
M: Waihzor dij saangjyath ge yanx douj mouq baanhfaat ger.
E：但係睇場戲又幾無聊𡃉喎我驚。即係大家坐晒喺度噉樣，望住個銀幕跟住睇戲。
E: Daanhhaih tair coengx hei yauh geir mouxliux gaa wo ngoq gengj. Zikjhaih daaihgaaj coq saai hair douh gamryoengr, mongh zvh go nganxmokh ganjzvh tair hei.
M：係囖。擘大個口噉。
M: Haih loj. Maakdaaih go haur gamr.
E：噉可能你先會係嘅啫。我就睇戲嘅唧。我擘大對眼就夠𡃉嚹。
E: Gamr hornangx neiq sinj wuiq haih ge zej. Ngoq zauh tair hei ge zekj. Ngoq maakdaaih deoi ngaanq zauh gau gaa laa.
M：噉你要 / 要食嘢嗎。
M: Gamr neiq yiu / yiu sikh yeq gaaj maa.
E：哦噉又係。噉但係睇戲又好似即係無聊咗少少即係。雖然我哩排都有好多戲想睇，但係冇 / ，苦冇人同我睇囖。
E: Oq gamr yauh haih. Gamr daanhhaih tair hei yauh hourciq zikjhaih mouxliuxzor siursiur zikjhaih. Seoijyinx ngoq nij paaix douj yauq hour doj hei soengr tair, daanhhaih mouq / , fur mouq yanx tungx ngoq tair loj.
M：點解啊？
M: Dimrgaair aa?
E：噉…
E: Gamr …
M：追下女仔喇。
M: Zeoij haaq neoiqzair laaj.
E：追乜鬼嘢女仔吖，一係又冇錢。
E: Zeoij matj gwair yeq neoiqzair aaj, yatjhaih yauh mouq cinr.
M：扮蟹咓。
M: Baanh haaiq aaq.
E：冇錢追女仔係追唔到𡃉喎聽講。啲女仔鍾意錢多過 / 唔係。鍾意啲誒，誒，有啲誒浪漫啲或者 / 但係浪漫通常都係用錢來𡃉哩個，先至可以搞得掂𡃉。
E: Mouq cinr zeoij neoiqzair haih zeoij mx dour gaa wo tengjgongr. Dij neoiqzair zungjyi cinr doj gwo / mxhaih. Zungjyi dij eh, eh, yauq dij eh longhmaanh dij waakhzer / daanhhaih longhmaanh tungjsoengx douj haih yungh cinr laix gaa nij go, sinjzi horyiq gaaur dakj dimh gaa.
M：傻嘅。
M: Sox ge.
E：同埋又…
E: Tungxmaaix yauh …
M：一係我介紹啲新同事俾你識吖。
M: Yatjhaih ngoq gaaisiuh dij sanj tungxsih beir neiq sikj aaj.
E：新同事係唔係教書嗰啲啊？
E: Sanj tungxsih haih mx haih gaau svj gor dij aa?
M：係啊。嘩！我隔離嗰個呢阿婆喇…
M: Haih aa. Waa! Ngoq gaakleix gor go nej aapox laaj …
E：你唔好搞到四十幾歲都重…
E: Neiq mxhour gaaur dou sei saph geir seoi douj zungh …
M：阿婆對面嗰個又係阿婆嘅阿婆喇。
M: Aapox deoiminh gor go yauh haih aapox ge aapox laaj.
E：都重係單身嗰啲呢。重係單身嗰啲呢，我 / 我好難話會應承你會出來𡃉喎。
E: Douj zungh haih daanjsanj gor dij nej. Zungh haih daanjsanj gor dij nej, ngoq / ngoq hour naanx waah wuiq yingjsingx neiq wuiq ceotjlaix gaa wo.
M：好邪啊。我 / 我啲新同事呢…
M: Hour cex aa. Ngoq / ngoq dij sanj tungxsih nej …
E：我 / 我突然間predict到呢阿Lily嘅將來會係點。都恐怕都係咁上下𡃉嚹，我諗都係。
E: Ngoq / ngoq dathyinxgaanj predict dour nej aa Lily ge zoengjloix wuiq haih dimr. Douj hungrpaa douj haih gam soenghhaar gaa laa, ngoq namr douj haih.
M：好搞笑啊。我隔離○嗰個嗰個呢係阿婆來。阿婆呢成日搭嘴啊。
M: Hour gaaursiu aa. Ngoq gaakleix # gor go gor go nej haih aapox laix. Aapox nej sengxyath daapzeoir aa.
E：吓？佢賣魚㗎屋企？
E: Haar? Keoiq maaih yvr gaax ukjkeir?
M：阿婆對面嗰個都係阿婆。跟住呢另外嗰幾個新先生呢，個個都霎吓霎吓噉樣呢。
M: Aapox deoiminh gor go douj haih aapox. Ganjzvh nej linghngoih gor geir go sanj sinjsaangj nej, gogo douj saaph haaq saaph haaq gamryoengr nej.
E：但係佢哋後唔後生先最緊要。
E: Daanhhaih keoiqdeih hauh mx hauhsaangj sinj zeoi ganryiu.
M：誒，都有啲後生嘅。
M: Eh, douj yauq dij hauhsaangj ge.
E：噉得嚹。噉 / 噉不妨可以介紹 / 介紹下來識。
E: Gamr dakj laa. Gamr / gamr batjfongx horyiq gaaisiuh / gaaisiuh haaq laix sikj.
M：我呢，嗰啲新先生之中呢，有一個唯一得一個先生係男先生喇。
M: Ngoq nej, gor dij sanj sinjsaangj zijzungj nej, yauq yatj go waixyatj dakj yatj go sinjsaangj haih naamx sinjsaangj laaj.
E：係呀？
E: Haih aax?
M：但嗰個男先生呢，都係要四十幾歲結晒婚生晒仔嗰啲呢。
M: Daanh gor go naamx sinjsaangj nej, douj haih yiu sei saph geir seoi git saai fanj saangj saai zair gor dij nej.
E：哦，生晒仔你都知。
E: Oq, saangj saai zair neiq douj zij.
M：好慘啊。我已經冇晒希望𡃉嚹。
M: Hour caamr aa. Ngoq yiqgingj mouq saai heijmongh gaa laa.
E：係呀。你唔使靠嗰啲係唔係啊？
E: Haih aax. Neiq mxsair kaau gor dij haih mx haih aa?
M：所以我決定馬住而家嗰個先。
M: Soryiq ngoq kvtdingh maaq zvh yixgaaj gor go sinj.
E：哦，原來係噉啊。我以為決定要揾過個新嘅𠻹。
E: Oq, yvnxloix haih gamr aa. Ngoq yiqwaix kvtdingh yiu wanr gwo go sanj ge timj.
M：揾唔到啊。我隔離，坐我隔離嗰個男先生就成個靚仔噉啊。
M: Wanr mx dour aa. Ngoq gaakleix, coq ngoq gaakleix gor go naamx sinjsaangj zauh sengx go lengjzair gamr aa.
E：吓？但係佢四十幾歲個𡃉喎。
E: Haar? Daanhhaih keoiq sei saph geir seoi go gaa wo.
M：唔係。另外一邊隔離。
M: Mxhaih. Linghngoih yatj binj gaakleix.
E：哦，另外一邊隔離。噉咪，噉咪好囖。
E: Oq, linghngoih yatj binj gaakleix. Gamr maih, gamr maih hour loj.
M：我驚佢細過我。
M: Ngoq gengj keoiq sai gwo ngoq.
E：唔係又嘛，你都唔 / 應該唔係年紀好大嘅啫照計。
E: Mxhaih yauh maaq, neiq douj mx / yingjgoij mxhaih ninxgeir hour daaih ge zej ziugai.
M：我年紀直程細喇。點只唔係好大。
M: Ngoq ninxgeir zikhcingx sai laaj. Dimrzir mxhaih hour daaih.
E：點只唔係（），直程細，噉又唔可以話細真係。話細有啲那個咗少少。
E: Dimrzir mxhaih ( ), zikhcingx sai, gamr yauh mx horyiq waah sai zanjhaih. Waah sai yauq dij naaqgozor siursiur.
M：點都細過你，係唔係啊？
M: Dimr douj sai gwo neiq, haih mx haih aa?
E：細過我又唔代表好細𠸏真係。何況有時哩啲嘢唔係睇 / 睇年紀嗎有時。
E: Sai gwo ngoq yauh mx doihbiur hour sai ger zanjhaih. Hoxfong yauqsix nij dij yeq mxhaih tair / tair ninxgeir gaaj maa yauqsix.